**ΑΡΙΣΤΟΤΕΛΟΥΣ,  *Μετὰ τὰ φυσικά* Α2*,* 982b12-28 ΕΠΑΝΑΛΗΠΤΙΚΟ ΔΕ 1**

|  |  |
| --- | --- |
| Καὶ νῦν καὶ τὸ πρῶτον οἱ ἄνθρωποι ἤρξαντο φιλοσοφεῖν διὰ τὸ θαυμάζειν , ἐξ ἀρχῆς θαυμάσαντες μὲν τὰ πρόχειρα τῶν ἀτόπων, εἶτα κατὰ μικρὸν οὕτω προϊόντες διαπορήσαντες καὶ περὶ τῶν μειζόνων, οἷον περί τε τῶν τῆς σελήνης παθημάτων καὶ τῶν περὶ τὸν ἥλιον καὶ τὰ ἄστρα καὶ περὶ τῆς τοῦ παντὸς γενέσεως. Ὁ δ’ ἀπορῶν καὶ θαυμάζων οἴεται ἀγνοεῖν (διὸ καὶ ὁ φιλόμυθος φιλόσοφός πώς ἐστιν· ὁ γὰρ μῦθος σύγκειται ἐκ θαυμασίων)· ὥστ’ εἴπερ ἐφιλοσόφησαν διὰ τὸ φεύγειν τὴν ἄγνοιαν, φανερὸν ὅτι ἐδίωκον τὸ ἐπίστασθαιδιὰ τὸ εἰδέναι καὶ οὐ χρήσεώς τινος ἕνεκεν. Μαρτυρεῖ δὲ αὐτὸ τὸ συμβεβηκός· σχεδὸν γὰρ πάντων ὑπαρχόντων τῶν ἀναγκαίων καὶ τῶν πρὸς ῥᾳστώνην καὶ διαγωγὴν ἡ τοιαύτη φρόνησις ἤρξατο ζητεῖσθαι. Δῆλον οὖν ὡς **αὐτὴν** ζητοῦμεν δι’ οὐδεμίαν ἑτέραν χρείαν, ἀλλ’ ὥσπερ φαμέν ἄνθρωπος ἐλεύθερος ὁ αὑτοῦ ἕνεκα καὶ μὴ ἄλλου ὤν, οὕτω καὶ αὐτὴν ὡς μόνην οὖσαν ἐλευθέραν τῶν ἐπιστημῶν· μόνη γὰρ αὕτη αὑτῆς ἕνεκέν ἐστιν | Γιατί, όπως συμβαίνει και τώρα, για πρώτη φοράοι άνθρωποι άρ­χισαν να φιλοσοφούν από πε­ριέργεια και θαυμασμό. Στην αρχή θεώρησαν άξια θαυμασμού τα παράξενα της καθημερινής ζωής και έπειτα, προχωρώντας σιγά σιγά με αυτόν τον τρό­πο, άρχισαν να προβληματίζονται και για τα πιο σημαντικά, όπως λ.χ. για τα φαινόμενα της σελή­νης και του ήλιου, για τα άστρα, για τη γέννηση του σύμπαντος. Αυτός όμως που απορεί και που θαυμάζει, αντιλαμβάνεται ότι αγνοεί (γι’ αυ­τό και όποιος αγαπά τους μύθους είναι κατά κάποιο τρόπο και φιλόσοφος, αφού οι μύθοι συντίθενται από γεγονότα θαυμάσια). Εφόσον λοιπόν οι άνθρωποι φιλοσόφησαν για να ξε­ φύγουν από την άγνοιά τους, είναι φανερό ότι επιζήτησαν την επιστήμη για την ίδια τη γνώση και όχι χάριν κάποιας χρησιμότητας. Αυτό φαίνεται και από την πορεία των πραγμάτων. Μόνο όταν όλες σχεδόν οι άμεσες ανάγκες τους ικανοποιή­ θηκαν, και το ίδιο συνέβη με την άνεση και την απόλαυσή τους, μόνο τότε αυτού του είδους η πνευματική τάση άρχισε να αναζητείται. Είναι λοιπόν φανερό ότι τη **γνώση** **αυτή** δεν την επιζητούμε για να καλύψει άλλη ανάγκη, αλλά, όπως λέγεται ότι ελεύθερος είναι εκείνος ο άνθρωπος που υπάρχει για τον εαυτό του και όχι για κάποιον άλλον, έτσι επιζητούμε και αυτήν ως τη μόνη ελεύθερη από τις επιστήμες. γιατί είναι η μόνη που υπάρχει γι’ αυτήν την ίδια. |

**ΝΟΗΜΑΤΙΚΟΙ ΑΡΜΟΙ** ( αραρίσκω🡪 αρμονία, αρετή, άριστος, αρμόδιος, άρθρο, αρμός, αριθμός)

Διὰ γὰρ τὸ θαυμάζειν οἱ ἄνθρωποι καὶ νῦν καὶ τὸ πρῶτον ἤρξαντο **φιλοσοφεῖν**, ἐξ ἀρχῆς μὲν τὰ πρόχειρα τῶν ἀτόπων θαυμάσαντες, εἶτα κατὰ μικρὸν οὕτω προϊόντες καὶ περὶ τῶν μειζόνων διαπορήσαντες, οἷον περί τε τῶν τῆς σελήνης παθημάτων καὶ τῶν περὶ τὸν ἥλιον καὶ ἄστρα καὶ περὶ τῆς τοῦ παντὸς γενέσεως. ὁ δ' ἀπορῶν καὶ θαυμάζων οἴεται ἀγνοεῖν (διὸ καὶ ὁ φιλόμυθος **φιλόσοφός** πώς ἐστιν· ὁ γὰρ μῦθος σύγκειται ἐκ θαυμασίων)· ὥστ' εἴπερ διὰ τὸ φεύγειν τὴν ἄγνοιαν **ἐφιλοσόφησαν**, φανερὸν ὅτι διὰ τὸ εἰδέναι τὸ ἐπίστασθαι **τὸ ἐπίστασθαι** ἐδίωκον καὶ οὐ χρήσεώς τινος ἕνεκεν.

Μαρτυρεῖ δὲ αὐτὸ τὸ συμβεβηκός· σχεδὸν γὰρ πάντων ὑπαρχόντων τῶν ἀναγκαίων καὶ τῶν πρὸς ῥᾳστώνην καὶ διαγωγὴν ἡ τοιαύτη **φρόνησις φρόνησις** ἤρξατο ζητεῖσθαι. Δῆ­ λον οὖν ὡς δι’ οὐδεμίαν **αὐτὴν** ζητοῦμεν χρείαν ἑτέραν, ἀλλ’ ὥσπερ ἄνθρωπος, αναλογικός συλλογισμός*(ὥσπερ …)*χρησιμοποιώντας αναφορική παραβολική πρόταση, με το παραβολικό ζεύγος*οὕτω-ὥσπερ,*που δηλώνει τρόπο. Όπως ακριβώς χαρακτηρίζεται ελεύθερος μόνο ο άνθρωπος που υπάρχει για χάρη τού εαυτού του (αναφορικό μέρος παρομοίωσης), έτσι*(οὕτω…)*χαρακτηρίζεται ελεύθερη και η φιλοσοφία, γιατί υπάρχει για χάρη τής ίδιας (δεικτικό μέρος). φα­ μέν, ἐλεύθερος ὁ αὑτοῦ ἕνεκα καὶ μὴ ἄλ­ λου ὤν, οὕτω καὶ αὐτὴν ὡς **μόνην οὖσαν ἐλευθέραν** τῶν **ἐπιστημῶν**· μόνη γὰρ αὕτη αὑτῆς ἕνεκέν ἐστιν.

Σ-Λ

1.  Η αρχική έκπληξη των ανθρώπων επικεντρώθηκε στα σπουδαία ζητήματα τής ζωής.

2. Η φιλοσοφική ενασχόληση προϋποθέτει άνεση.

3. Ο μύθος και η φιλοσοφία έχουν κοινά στοιχεία.

4. Mε το «αὐτὴν» ο Αριστοτέλης εννοεί την «απορίαν».

5. Η φιλοσοφία (εδώ) είναι μια επιστήμη θεωρητική (δες πινακάκι φύλλου τάξης).

6. Η φρόνησις (εδώ) ταυτίζεται με τη μεσότητα

ΑΝΤΙΣΤΟΙΧΙΣΗ Τι εννοεί ο Αριστοτέλης; ( το άλλο είναι η σημερινή σημασία)

|  |  |
| --- | --- |
| Α | Β |
| 1. τὸ θαυμάζειν | α. έκπληξη, περιέργεια |
| β. θαυμασμός |
| 2. τὰ πρόχειρα | α. τα καθημερινά |
| β. τα μη επίσημα |
| 3. παθημάτων | α. φαινομένων |
| β. συμφορών |
| 4. ἐδίωκον | α. απομάκρυναν |
| β. επεδίωκαν |
| 5. διαγωγὴν | α. τρόπος συμπεριφοράς υπό συγκεκριμένες συνθήκες απέναντι στους άλλους |
| β. απόλαυση |

1.Λ 2.Σ 3.Σ 4.Λ ( φρόνησις) 5.Σ 6.Λ (Στα Ηθικά Νικομάχεια)

Ενδεικτικές Δραστηριότητες Φάκ. υλικού, ενδεικτικές απαντήσεις

Α. Τι λέει το κείμενο;

1. Ποια είναι τα επιχειρήματα στο απόσπασμα; Να προσεχθεί ο ρόλος του συνδέσμου γάρ.

Το κείμενο ξεκινά με μια αιτιολόγηση (γαρ) που υποδηλώνει συνέχιση -τεκμηρίωση- μιας προηγούμενης σκέψης. Στο **πρώτο** επιχείρημα του κειμένου το ξεκίνημα της φιλοσοφίας αποδίδεται στην περιέργεια και το θαυμασμό των ατόμων. Το επιχείρημα αυτό συμπληρώνεται με τη διευκρίνιση πως αρχικά όσα κίνησαν την περιέργεια των ανθρώπων ήταν τα παράξενα της καθημερινής ζωής κι ακολούθως ο προβληματισμός τους προχώρησε και στα πιο ουσιώδη, όπως είναι τα φαινόμενα της σελήνης και του ήλιου, αλλά κι η δημιουργία του σύμπαντος.

Το **δεύτερο** επιχείρημα επισημαίνει πως χαρακτηριστικό του ατόμου που απορεί και θαυμάζει -κατ’ επέκταση του ατόμου που φιλοσοφεί- είναι η επίγνωση της άγνοιάς του. \*Το επιχείρημα αυτό συμπληρώνεται με τη διαπίστωση πως κατά παρόμοιο τρόπο ακόμη και τα άτομα που αγαπούν τους μύθους ασχολούνται υπό μία έννοια με τη φιλοσοφία, εφόσον στη βάση κάθε μύθου υπάρχει κάτι το αξιοπρόσεκτο και άξιο απορίας.

Το τρίτο επιχείρημα αναδεικνύει την ιδιαίτερη -ελεύθερη- φύση της φιλοσοφίας, τονίζοντας πως αφού οι άνθρωποι οδηγήθηκαν σε αυτή μόνο για να ξεφύγουν από την άγνοιά τους, τότε η επιδίωξη της γνώσης γίνεται για χάρη και μόνο της μάθησης κι όχι με κριτήριο τη χρησιμότητα. Οι άνθρωποι φιλοσοφούν μόνο γιατί επιθυμούν τη γνώση κι όχι για πρακτικούς ή άλλως αξιοποιήσιμους λόγους.

\**Αν σας ζητηθεί για ανάπτυξη, προσθέστε: Προχωρώντας στη γνώση της (αισθητής και νοητής) πραγματικότητας, εμφανίζεται η* ***αμφιβολία****. Η μια γνώμη αντιτίθεται στην άλλη, η γνώση αρχίζει να θεωρείται αβέβαιη. Ασκείται κριτική στην πηγή της γνώσης μας, στην εγκυρότητα των αξιών μας, στους κοινωνικούς κανόνες, σε οτιδήποτε το αυτονόητο και δεδομένο. Η αμφισβήτηση υπονομεύει τις βεβαιότητές μας, πολλές φορές σαν πρώτη στιγμή της πορείας για αναζήτηση, μέσα ή πέρα από τον κόσμο της καθημερινής εμπειρίας, κάποιας θεμελιώδους βεβαιότητας.*

2. Να παρουσιάσετε με δικά σας λόγια την πορεία του ανθρώπου από τον θαυμασμό στη φιλοσοφία. Να επισημάνετε τις ενδιάμεσες φάσεις;

(*Οι άνθρωποι στράφηκαν στις πνευματικές αναζητήσεις που τους οδήγησαν στη φιλοσοφία μόνο αφού πρώτα κάλυψαν τις άμεσες ανάγκες τους και διασφάλισαν έναν σχετικά* ***άνετο βίο,****1. με απολαύσεις*.)Τότε κινούμενοι από περιέργεια και θαυμασμό **2** άρχισαν να φιλοσοφούν λαμβάνοντας ως πρώτο ερέθισμα τα παράξενα της καθημερινής ζωής**2..** Η αρχική αυτή φιλοσοφική ενασχόληση τους οδήγησε σταδιακά και στη διερεύνηση των πιο σημαντικών,**3.** όπως είναι τα φαινόμενα του ήλιου και της σελήνης, κι η δημιουργία του σύμπαντος. Εκεί, υπεισήλθε η αδυναμία εύρεσης μιας οριστικής απάντησης, η συνειδητοποίηση της άγνοιας, η απορία. Αυτό ακριβώς είναι και ο πυρήνας της φιλοσοφίας. Ωστόσο, πολύ κοντά στη φιλοσοφία βρίσκεται κι η ενασχόληση με τους μύθους, εφόσον οι μύθοι καλούνται να δώσουν απαντήσεις σε γεγονότα ή φαινόμενα που προκαλούν απορία και θαυμασμό στους ανθρώπους.

ΣΧΗΜΑΤΙΚΑ: (άνεση)🡪 Τὸ θαυμάζειν🡪 απορία, αμφιβολία, συνειδητοποίηση άγνοιας🡪 φιλοσοφία.

3. Σε τι συνίσταται η διαφορά της φιλοσοφίας από επιμέρους τομείς της επιστημονικής γνώσης;

Η φιλοσοφία, σε αντίθεση με άλλες επιστήμες, δεν συνδέει το ξεκίνημα ή τη συνέχισή της με την κάλυψη κάποιας πρακτικής ανάγκης. Οι άνθρωποι στρέφονται σε αυτή για χάρη της γνώσης και μόνο, χωρίς να αναμένουν κάποιο άλλο όφελος. Υπ’ αυτή την έννοια η φιλοσοφία είναι μια ελεύθερη επιστήμη, αφού υπάρχει για χάρη της ίδιας της φιλοσοφικής διερεύνησης και δεν αποσκοπεί στην επίτευξη κάποιου μετρήσιμου αποτελέσματος.

Β. Ας εμβαθύνουμε στο νόημα του κειμένου

1. Ο Αριστοτέλης θεωρεί τη φιλοσοφία ὡς μόνην οὖσαν ἐλευθέραν τῶν ἐπιστημῶν. Ποια έννοια δίνει στο επίθετο ἐλευθέρα; Με ποια αναλογία υποστηρίζει την άποψή του;

Βλ. Φυλλάδιο τάξης . Η αναλογία εισάγεται πάντα με το ώσπερ. ἀλλ’ ὥσπερ ἄνθρωπος,..ελεύθερος.

2. Γιατί ο φιλόμυθος είναι και κατά κάποιο τρόπο και φιλόσοφος για τον Αριστοτέλη; Διερευνήστε τη σχέση μύθου και φιλοσοφικού στοχασμού στην αρχαία ελληνική φιλοσοφία.

Δείτε

* Φιλοσοφικός Λόγος, σελ. 49 «Ως μύθο μπορούμε να ορίσουμε κάθε αφήγηση που έχει ποιητικό χαρακτήρα, είτε προέρχεται από την παράδοση και τον θρύλο είτε πρόκειται για κατασκευή κάποιου διανοητή»
* σελ. 41 Φ.Υ «Ο μύθος του Πρωταγόρα, όπως όλοι **οι «κοσμογονικοί» μύθοι…** τους «φιλόμυθους» ως κατά κάποιο τρόπο «φιλόσοφους». Αφαιρέστε τα του Πρωταγόρα και γενικεύσατε για όλους τους μύθους.

Γ. Για τη γλώσσα του κειμένου

1. Αφού εντοπίσετε τα έναρθρα απαρέμφατα, να μελετήσετε στο κείμενο την ονοματική και ρηματική λειτουργία του καθενός.

Διὰ τὸ θαυμάζειν: Εμπρόθετος προσδιορισμός της αιτίας. Ως υποκείμενο του έναρθρου απαρεμφάτου τίθεται το οἱἄνθρωποι (ταυτοπροσωπία).

διὰ τὸ φεύγειν τὴν ἄγνοιαν: Εμπρόθετος προσδιορισμός της αιτίας. Υποκείμενο (εννοείται) οἱ ἄνθρωποι. Αντικείμενο απαρεμφάτου: τὴν ἄγνοιαν.

διὰ τὸ εἰδέναι: Εμπρόθετος προσδιορισμός της αιτίας. Ως υποκείμενο του έναρθρου απαρεμφάτου τίθεται το οἱ ἄνθρωποι (ταυτοπροσωπία).

τὸ ἐπίστασθαι ἐδίωκον: Έναρθρο απαρέμφατο ως πτώση αιτιατική ως αντικείμενο του ρήματος.

Η επιλογή των έναρθρων απαρεμφάτων στη θέση αφηρημένων ουσιαστικών φανερώνει την πρόθεση του Αριστοτέλη να τονίσει την ενεργητική διάθεση του φιλοσοφικού στοχασμού. Η φιλοσοφία δεν είναι μια στατική κατάσταση κι αυτό διαφαίνεται πληρέστερα με την αξιοποίηση έναρθρων απαρεμφάτων, εφόσον αυτά πέρα από τη δήλωση της αφηρημένης έννοιας, έχουν και ρηματική φύση, οπότε εκφράζουν ενέργεια.

2. Να αναζητήσετε στο κείμενο όλους τους τρόπους αιτιολόγησης. Τι αιτιολογούν κάθε φορά οι συγκεκριμένες εκφράσεις/συντακτικές δομές;

Διὰ γὰρ τὸ θαυμάζειν: Εμπρόθετος προσδιορισμός της αιτίας. Με τον εμπρόθετο αυτό αιτιολογείται η στροφή των ανθρώπων στη φιλοσοφία ως αποτέλεσμα της απορίας και του θαυμασμού τους για τα παράδοξα του καθημερινού τους βίου.

διὸ καὶ ὁ φιλόμυθος φιλόσοφός πώς ἐστιν· Με τον αιτιολογικό σύνδεσμο διό (δι’ ὅ = δι’ ὅν λόγον) ο Αριστοτέλης αιτιολογεί τη διασύνδεση μεταξύ φιλοσοφίας και αγάπης για τους μύθους στην κοινή και στις δύο δραστηριότητες απορία και ανάγκη για κάποια εύλογη εξήγηση.

*ὁ γὰρ μῦθος σύγκειται ἐκ θαυμασίων*: Σε άμεση συσχέτιση με την προηγούμενη πρόταση η αιτιολόγηση εξειδικεύεται με τη διευκρίνιση του φιλοσόφου πως και ο μύθος διαμορφώνεται με γεγονότα που προκαλούν το θαυμασμό.

*διὰ τὸ φεύγειν τὴν ἄγνοιαν ἐφιλοσόφησαν*: Με τον εμπρόθετο της αιτίας τονίζεται πως βασικό κίνητρο για την έναρξη του φιλοσοφικού στοχασμού υπήρξε η επιθυμία των ανθρώπων να ξεφύγουν από την άγνοια.

*φανερὸν ὅτι διὰ τὸ εἰδέναι τὸ ἐπίστασθαι ἐδίωκον*: Κατά παρόμοιο τρόπο, ο εμπρόθετος της αιτίας επισημαίνει πως οι άνθρωποι επιδίωξαν την επιστήμη για χάρη της ίδιας της γνώσης.

*οὐ χρήσεώς τινος ἕνεκεν*: Με τον εμπρόθετο τελικού αιτίου τονίζεται πως η φιλοσοφία δεν καλείται να καλύψει κάποια πρακτική ανάγκη.

*μόνη γὰρ αὕτη αὑτῆς ἕνεκέν ἐστιν*: Με τον αιτιολογικό σύνδεσμο γάρ και με τον εμπρόθετο του τελικού αιτίου, επισημαίνεται εμφατικά η ελεύθερη φύση της φιλοσοφίας, αφού είναι η μόνη επιστήμη που υπάρχει γι’ αυτή την ίδια, χωρίς την αξίωση να αποδείξει τη χρησιμότητά της σε πρακτικό επίπεδο.

3. Με ποιους όρους και με ποια μορφή ορίζονται οι χρονικές φάσεις στο κείμενο;

*καὶ νῦν καὶ τὸ πρῶτον ἤρξαντο φιλοσοφεῖν, ἐξ ἀρχῆς μὲν τὰ πρόχειρα τῶν ἀτόπων θαυμάσαντες, εἶτα κατὰ μικρὸν οὕτω προϊόντες καὶ περὶ τῶν μειζόνων διαπορήσαντες*

Με το χρονικό επίρρημα «νῦν» δηλώνεται πως ακόμη και τώρα, και σήμερα, οποιαδήποτε στιγμή η έναρξη του φιλοσοφικού στοχασμού αντλεί το πρώτο του ερέθισμα απ’ όσα προκαλούν απορία και θαυμασμό στους ανθρώπους.

Με το τακτικό αριθμητικό «τὸ πρῶτον» (σε επιρρηματική χρήση) δηλώνεται πως η πρώτη αρχή της φιλοσοφίας προέκυψε εξαιτίας της απορίας των ανθρώπων για τα παράδοξα του καθημερινού βίου. Πρόκειται για την απορία εκείνη που μπορεί να πυροδοτήσει τη φιλοσοφική διαδικασία ανά πάσα στιγμή, σε όποια χρονική περίοδο τώρα ή στο μέλλον.

Το ρήμα ἤρξαντο  και ο εμπρόθετος προσδιορισμός χρόνου ἐξ ἀρχῆς επισημαίνουν πως αρχή του φιλοσοφικού στοχασμού αποτέλεσε ο θαυμασμός για τα παράδοξα της καθημερινότητας, για όσα δηλαδή αποτελούσαν μέρος του καθημερινού βίου κι ήταν ως εκ τούτου πιο εύκολο να προξενήσουν το ενδιαφέρον του ατόμου, αλλά και πιο εύκολο να αντιμετωπιστούν.

Με το επίρρημα «εἶτα» δηλώνεται το σταδιακό πέρασμα σε πιο δύσκολες φιλοσοφικές αναζητήσεις, εφόσον οι άνθρωποι πέρασαν από τα παράξενα της καθημερινότητας σε πολύ πιο σημαντικά κι ως εκ τούτου πολύ πιο δύσκολο να ερμηνευτούν ζητήματα, όπως τα φαινόμενα που αφορούσαν τον ήλιο και τη σελήνη, αλλά και την ίδια τη γέννηση του σύμπαντος.

Ακολούθως, ο φιλόσοφος επανέρχεται στην αρχή της φιλοσοφικής αναζήτησης (ἡ τοιαύτη φρόνησις ἤρξατο ζητεῖσθαι) προκειμένου να διευκρινίσει πως αυτή ξεκίνησε μόνο όταν οι άνθρωποι κάλυψαν τις άμεσες ανάγκες τους και κατόρθωσαν να διασφαλίσουν μια σχετική άνεση στον καθημερινό τους βίο, εφόσον η φιλοσοφία δεν επιδιώκεται για την κάλυψη πρακτικών αναγκών και δεν συνιστά ως εκ τούτου άμεση προτεραιότητα των ανθρώπων.

ΓΛΩΣΣΙΚΑ-ΟΜΟΡΡΙΖΑ,ΠΑΡΑΓΩΓΑ

ἤρξαντο /ὑπαρχόντων (άρχω) 🡪υπαρκτός, άναρχος, εναρκτήριος, αρχαίος-αρχαιομάθεια,ναύαρχος,αρχετυπικός

πρόχειρα 🡪χειραφέτηση, χειραψία, εγχείρηση, διαχειριστής, χειρόγραφο

προϊόντες🡪( ἔρχομαι- εἶμι,) …έλευση, ανεξίτηλος, εισιτήριο , προσιτός, ισθμός

διαπορήσαντες /ἀπορῶν 🡪(περάω-ῶ) ἀπορία, διεκπεραίωση, πόρος🡪συνοδοιπόρος, πεζοπόρος.

παθημάτων🡪 πάθημα, πάθηση, συμπάθεια, παθητικός, ευπαθής , πολυπαθής, πένθος.

γενέσεως🡪 γενναίος, γενέθλιος, γονέας, ( προ-από)γόνος, γενέτειρα, ενδογενής, μεταγενέστερος, ευγενής, νεογνό,γνήσιος.

σύγκειται (κείμαι) 🡪 κειμήλιον, κοίτη, κοιτίδα, κοιτώνας (=κρεβατοκάμαρα), κώμη , υποκείμενο, κατάκοιτος .

φεύγειν 🡪φυγάς, δια-, από-φυγή, καταφύγιο, πρόσφυγας, αναπόφευκτος,

ἄγνοιαν (γιγνώσκω) 🡪 γνώμη, διάγνωση, συγγνώμη, γνωμικό, γνωστός, αγνώμων.

φανερὸν (φαίνω) 🡪φάση, από-, έμ-, επίφαση, επιφανής, επιφάνεια, διαφανής, διαφάνεια, καταφανής, προφανής, αφανής, φανάρι, φάσμα, συκοφάντης, φανερός, άφαντος,

ἐδίωκον 🡪

ἐπίστασθαι, ἐπιστημῶν 🡪 επιστήμονας, επιστητό, επισταμένως

εἰδέναι (οιδα)🡪 , ἱστορία, ἱστορικός, ανιστόρητος, εἰδήμων, συνείδηση, ασυνείδητος, είδηση, ειδικός, είδος, είδωλο, ειδύλλιο

χρήσεώς /χρείαν (χρήομαι-χρωμαι)🡪 χρήμα, χρήσιμος, χρηστός, άχρηστος, εύχρηστος, δύσχρηστος, καταχρηστικός, καταχραστής

συμβεβηκός (βαίνω)🡪 βάση, βήμα, βάσιμος, διάβημα, βαθμός, βάθρο, βακτηρία, βατός, πρόβατο, βάδην, βωμός, διαβατήριο, βέβηλος, ανέβασμα, βατήρας, διαβήτης, βαθμίδα, ανα-, δια-, επι-, ορει-βάτης

ῥᾳστώνην (ράδιος=εύκολος)🡪 ραδιουργία, ραθυμία,

διαγωγὴν (άγω)🡪 αγωγή, δι-,επ-,παρ-,προ-,συν-,απαγωγή, αγωγός, παιδαγωγός, αγώνας, άγημα, αγέλη, ακτίνα, άμαξα, άξονας, άξιος, παρείσακτος, λοχαγός, στρατηγός, χορηγός, ουραγός, ξεναγός, πλοηγός, ανάγωγος, υδραγωγείο, καταγώγιο, οδηγός, αρχηγός

φρόνησις (φρονω)🡪 φρόνημα ,φρονηματισμός, περιφρονητικός, φρόνιμος, φροντίδα.

φαμέν (φημί) 🡪 φήμη, προφήτης, διαφήμιση, δυσφήμιση, κακόφημος.

ὤν (ειμί)🡪 ουσία, ουσιώδης, απουσία, εξουσία, παρουσία, ετυμολογία, ουσιαστικός